Letamo la Disaneng

Letamo la Disaneng ke letamo le le agilweng ka mmu kwa nokeng ya Molopo kwa mmasepaleng wa Ratlou gaufi le molelwane wa mmasepala wa Mahikeng go se kgakala le Mmabatho kwa Bokone Bophirima jwa Aforika Borwa. Le agilwe ka ngwaga wa sekete,makgolo a robabongwe le masome a robabobedi (1980), tirisokgolo ya lone e le go nosetsa. Batho ba kgona go tshwara ditlhapi kwa go lone di tshwana le carp, King carp, catfish, tilapia le bass e e sa tswang go simolola go bonala thata kwa letamong leo. Kwa lebotaneng la letamo, go na le dinonyane tse di tswang kwa mafelong a sele di le dintsi. Metswedi